નવી દિલ્હી: દિલ્હીના મુખ્યપ્રધાન અરવિંદ કેજરીવાલે ચૂંટણી પ્રચાર દરમિયાન ગઈ કાલે એક સભાને સંબોધતાં નાયબ મુખ્યપ્રધાન મનીષ સિસોદિયાને પાગલ ગણાવતાં પક્ષમાં ભારે વિવાદ થયો છે. ગઈ કાલે યોજાયેલી એક જનસભાને સંબોધતાં કેજરીવાલ જ્યારે તેમની સરકારની સિદ્ધિઓનું વર્ણન કરતા હતા ત્યારે તેમને પોતાના પ્રધાનોની પ્રશંસા કરવામાં જાણે સુઝબુઝ ન રહી હોય તેમ તેમણે જણાવ્યું હતું કે અમારા નાયબ મુખ્યપ્રધાન મનીષ સિસોદિયા પાગલ આદમી છે. તેઓ પ્રધાન બની ગયા બાદ સરકારી સ્કૂલોમાં ફરી રહ્યા છે. તેમણે સ્કૂલોમાં ફી વધવા દીધી નથી. તેમજ શિક્ષણ માફિયાઓ પર લગામ લાવી તેમની સામે કેસ દાખલ કરી દીધા છે.